**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL ATLEIDIMO NUO NEKILNOJAMOJO TURTO MOKESČIO**

2019 m. rugsėjo 16 d. Nr. 34-143

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 18 punktu, Lietuvos Respublikos nekilnojamojo turto mokesčio įstatymo 7 straipsnio 5 dalimi ir atsižvelgdama į uždarosios akcinės bendrovės „Lazdijų vanduo“ 2019-08-20 prašymą Nr. LV8-180 ,,Prašymas atleisti nuo nekilnojamojo turto mokesčio“, Lazdijų rajono savivaldybės taryba n u s p r e n d ž i a:

1. Atleisti uždarąją akcinę bendrovę „Lazdijų vanduo“ (kodas 165171377) nuo nekilnojamojo turto mokesčio už 2019 metus.
2. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės merė Ausma Miškinienė

Šarūnė Dumbliauskienė, tel. (8 318) 66 122

**LAZDIJŲ RAJONO SAVIVALDYBĖS TARYBOS SPRENDIMO**

**,,DĖL ATLEIDIMO NUO NEKILNOJAMOJO TURTO MOKESČIO“ PROJEKTO**

**AIŠKINAMASIS RAŠTAS**

2019 m. rugsėjo 4 d.

Lazdijai

Lazdijų rajono savivaldybės tarybos sprendimo „Dėl atleidimo nuo nekilnojamojo turto mokesčio“ projektas parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 18 punktu, Lietuvos Respublikos nekilnojamojo turto mokesčio įstatymo 7 straipsnio 5 dalimi ir atsižvelgiant į uždarosios akcinės bendrovės „Lazdijų vanduo“ prašymą.

***Šio sprendimo projekto tikslas –*** atleisti uždarąją akcinę bendrovę „Lazdijų vanduo“ nuo nekilnojamojo turto mokesčio už 2019 metus.

Uždarosios akcinės bendrovės „Lazdijų vanduo“ nuosavybės teise valdomų ir Nekilnojamojo turto registre įregistruotų vandens tiekimo ir nuotekų šalinimo tinklų bei kito turto mokestinė vertė, nuo kurios skaičiuojamas nekilnojamojo turto mokestis, sudaro apie 8 mln. 400 tūkst. eurų. Uždarosioms akcinėms bendrovėms, kurių daugiau kaip 50 proc. akcijų valdo Lazdijų rajono savivaldybės taryba, 2019 metams yra nustatytas 0,3 proc. tarifas nuo nekilnojamojo turto mokestinės vertės. Tad uždarajai akcinei bendrovei „Lazdijų vanduo“ už 2019 m. tektų sumokėti 25,2 tūkst. eurų nekilnojamojo turto mokesčio.

***Kaip šiuo metu yra sprendžiami projekte aptarti klausimai***­ – Lazdijų rajono savivaldybės taryba 2018 m. balandžio 27 d. sprendimu Nr. 5TS-1289 „Dėl atleidimo nuo nekilnojamojo turto mokesčio“ uždarąją akcinę bendrovę „Lazdijų vanduo“ atleido nuo nekilnojamojo turto mokesčio už 2017 m. ir 2018 m. Dėl tos priežasties per šiuos dvejus metus Lazdijų rajono savivaldybės biudžetas negavo apie 33,9 tūkst. eurų pajamų iš nekilnojamojo turto mokesčio.

***Kokių pozityvių rezultatų laukiama*** – priėmus šį Lazdijų rajono savivaldybės tarybos sprendimą uždarajai akcinei bendrovei „Lazdijų vanduo“ nereikės mokėti nekilnojamojo turto mokesčio už 2019 m., kuris būtų apie 25,2 tūkst. eurų.

 ***Galimos neigiamos pasekmės priėmus projektą, kokių priemonių reikėtų imtis, kad tokių pasekmių būtų išvengta*** – priėmus šį Lazdijų rajono savivaldybės tarybos sprendimą, Lazdijų rajono savivaldybės biudžetas neteks apie 25,2 tūkst. eurų pajamų iš nekilnojamojo turto mokesčio.

***Kokie šios srities aktai tebegalioja ir kokius galiojančius aktus būtina pakeisti ar panaikinti, priėmus teikiamą projektą*** – priėmus šį Lazdijų rajono savivaldybės tarybos sprendimą, galiojančių teisės aktų pakeisti ar panaikinti nereikės.

***Rengiant projektą gauti specialistų vertinimai ir išvados*** – dėl sprendimo projekto pastabų ir pasiūlymų negauta.

***Sprendimo projektą parengė*** Lazdijų rajono savivaldybės administracijos Finansų skyriaus vedėja Šarūnė Dumbliauskienė.

Finansų skyriaus vedėja Šarūnė Dumbliauskienė